**Referat MR-MØTE Tid: Tirsdag 19. mars kl. 18.00 – 21.30 Sted: Langhuset**

|  |  |  |  |  |  |  |
| --- | --- | --- | --- | --- | --- | --- |
|  |  |  | Inn-kalling | Fravær | Åpnings-  ord | Kaffe |
| Harry Danielsen | HD | Medlem | X |  |  |  |
| Børge Tjørn | BT | Medlem | X |  |  |  |
| Arvid Frøsland | AF | Medlem | X |  |  |  |
| Kjetil Andreassen | KA | Medlem | X |  |  |  |
| Sissel Østensen | SØ | Medlem | X |  |  | x |
| Liv Torunn Stave | LTS | Medlem | X |  |  |  |
| Leiv Jan Meberg | LJM | Medlem | X |  | x |  |
| Katrina Emelie Ellingsgaard | KEE | Medlem | X | x |  |  |
| Lloyd Tryland | LT | Sokneprest | X |  |  |  |
| Ellen Cathrine Jørgensen | ECJ | Varamedlem | x |  |  |  |
| Steinar Helge Østhassel | SHØ | Varamedlem |  |  |  |  |
| Asbjørn Skøien | AS | Varamedlem |  |  |  |  |
| Margaret Helen Johnsen Bouwman | MHJB | Varamedlem |  |  |  |  |
| Siri Marte Moseid | SMM | Varamedlem |  |  |  |  |

Saksliste MR

|  |  |  |
| --- | --- | --- |
| **Åpningsord:** | | Ansvarlig: |
| **MR 10/24** | **Godkjenning av sakslista**  Vedtak: Sakslista godkjennes |  |
| **MR 11/24** | **Godkjenning av referater**  Protokoll MR 2024 02 13  Referat fra AU 2024 03 05  **Vedtak:**  Protokoll fra MR godkjennes  Referat fra AU tas til orientering |  |
| **MR 12/24** | **Informasjonssaker**   * Nytt fra soknepresten – Lloyd Tryland orienterte * Nytt fra fellesråd – Arvid Frøsland orienterte * Korrespondanse med biskopen om tilsyn (jfr AU 20/24) * AU og stab sin forberedelse til strategisamlinger   + Vestbygda 3. april kl. 19:00   + Vanse 10. april kl. 19:00 * Flytting av møtedato for MR fra 7/5 til 30/4 |  |
| **MR 13/24** | **Innføring av åremålsperioder for menighetens utvalg**   * Vedlagt følger høringssvar fra Diakoniutvalget * Gudstjenesteutvalget har gitt muntlig tilbakemelding om at de støtter AU sitt forslag. * Trosopplæringsutvalget har ikke gitt innspill.   **Forslag til vedtak:**  Menighetsrådet vedtar å innføre åremålsperioder for utvalgene slik som foreslått i høringen.  **Vedtak:**  Saken utsettes til neste møte |  |
| **MR 14/24** | **Prosedyre for oppstart av aktiviteter i menigheten**  Bakgrunnen for denne saken er uttrykt i samhandlingsmøtene mellom kirkeverge, prost, sokneprest, leder FR og leder MR hvor kirkevergen etterlyser en ryddig prosess ved oppstart av aktiviteter.  Samtidig er menighetsrådets målsetting at vi skal nå flest mulig mennesker i soknet med aktiviteter som bygger gode fellesskap. Dette baserer seg på målsetting 1 fra MR sin strategisamling i januar: «Vi vil at Lista Menighet skal være et sted der folk samles og trives».  Det er flere måter nye aktiviteter kan bli initiert på. Noen ganger kan det komme som en idé fra ansatte, et utvalg eller fra menighetsrådet. Andre ganger får menigheten en henvendelse fra frivillige i menigheten, organisasjoner eller privatpersoner bosatt i soknet vårt.  **Forslag til vedtak:**  MR er opptatt av at det skal være enkelt å få satt i gang med nye aktiviteter.   * Utvalgene kan initiere aktiviteter direkte, og avklare med den ansatte om hun skal være involvert eller ikke. * MR eller sognepresten kan initiere aktiviteter som drives av frivillige. Når det er behov for assistanse fra staben i en aktivitet, må dette avklares gjennom kirkevergen. * Sognepresten har ansvar for å koordinere oppstart av aktiviteter som ikke springer ut av et utvalg. Den ansatte i et utvalg tar ansvar når utvalget etablerer en aktivitet:   + Staben orienteres   + Aktiviteten registreres i kirkens register   + Aktiviteten registreres på menighetens nettside.   **Vedtak:**  Saken utsettes til neste møte |  |
| **MR 15/24** | **Sokneprestens arbeidsinstruks**  Bakgrunn for saken er et ønske fra kirkeverge gjennom samhandlingsmøtene, om en avklaring av hva MR forstår med sokneprestens oppgave som ble beskrevet i utlysningsteksten: «å koordinere en helhetlig menighetsutvikling»  **Forslag til vedtak:**   1. MR forstår med dette at soknepresten, som fast representant i MR, innehar en særlig rolle til å komme med innspill for å ivareta helheten i menighetens virksomhet. 2. MR forstår videre at soknepresten benytter kontaktnettet sitt til å være en aktiv initiativtaker for å etablere aktiviteter som kan engasjere flere frivillige til innsats i menigheten. 3. MR ber soknepresten om å lede en årlig samling med utvalgene, slik det fremgår av mandat for utvalg, pkt. 5.   **Vedtak:**  Saken utsettes til neste møte |  |
| **MR 16/24** | **Godkjenning av regnskap 2023**  **Godkjenning av årsmelding 2023**  **Vedtak:**  Regnskapet godkjennes  Årsmelding godkjennes. For fremtiden ønsker MR å finne en lettere form på årsmeldingen med mindre fokus på detaljer. |  |
| **MR 17/24** | **Forberedelse av menighetsmøtet**  Regler for gjennomføring av menighetsmøtet  [Forskrift om regler om formene for menighetsmøtets virksomhet - Lovdata](https://lovdata.no/dokument/SF/forskrift/2021-11-14-3350)  **Vedtak:**  MR kaller inn til menighetsmøte søndag 21/4 i Vestbygda kapell, etter gudstjenesten. Saksliste:   * Valg av referent * Valg av to personer til å underskrive møteboka * Orientering om regnskapet for 2023 * Fremlegging av årsrapport for 2023 * Forslag om endringer i kirkebyggene * Informasjon om arbeid med menighetens strategi * Informasjon om nytt misjonsprosjekt * Spørsmål fra salen |  |
| **MR 18/24** | **Prioriteringer med tanke på inventar i kirkebyggene**  MR ønsker en gjennomgang av Vanse kirke for å vurdere forslag som vi ønsker å ta opp med FR. Det gjelder bla.a:   * Modernisering av klokkeringing * Forslag om å flytte den gamle altertavla for å få permanent plass til den nye * Installere tilrettelagt toalett * Redusere på lengden av en eller flere benker for å gjøre bedre plass til rullestoler og barnevogner * Kjøpe inn lysanlegg * Kjøpe inn led-stearinlys til lysestakene på veggene * Innkjøp av krusifiks til våpenhuset   MR har fått inn forslag om endringer i Vestbygda kapell   * Fjerne prekestolen for å gjøre bedre plass fremme i kirka * Redusere på lengden av en eller flere benker for å gjøre bedre plass til rullestoler og barnevogner   **Forslag til vedtak:**  Saken utsettes til MR 9/4-2024, kirkevergen innkalles for orientering. |  |
| **MR 19/24** | **Budsjett 2024**  **Forslag til vedtak:**  MR vedtar budsjettet  **Vedtak:**  Saken utsettes til neste møte |  |
| **MR 20/24** | **Offerliste 2024**  **Vedtak:**  MR vedtar offerlisten. Justeringer på datoer overlates til sokneprest og administrasjonsleder. |  |
| **MR 21/24** | **Misjonsprosjekt**  **Vedtak:**  MR inngår avtale med NMS om å samle inn penger til misjonsarbeid i Mali. Avtalen inngås for en fireårsperiode, eller frem til neste menighetsrådsvalg og vurderes på nytt i forkant av det. Utvalget foreslår å binde seg til en årlig innsamlingssum på kr. 50.000,- |  |

Referent Sissel Østensen.